УТВЪРДИЛ:/п/
ПРЕДСЕДАТЕЛ НА НС НА НЗОК
Д-Р АЛЕКСАНДЪР ЗЛАТАНОВ

УТВЪРДИЛ:/п/
ПРЕДСЕДАТЕЛ НА УС НА БЛС
Д-Р ИВАН МАДЖАРОВ

Условия и ред № РД-НС-01-1 от 04.10.2021 г. в изпълнение на § 1, ал. 4 от Закона за бюджета на НЗОК за 2021 г., определени съвместно от Надзорния съвет на Националната здравноосигурителна каса и Управителния съвет на Българския лекарски съюз

НАЦИОНАЛНА ЗДРАВНООСИГУРИТЕЛНА КАСА
§ 1 ЗБНЗОК за 2021 г.

Националната здравноосигурителна каса (НЗОК), от една страна и Българския лекарски съюз (БЛС) от друга, на основание § 1, ал. 4 от Закона за бюджета на НЗОК (ЗБНЗОК) за 2021 г. приемат настоящите условия и ред, както следва:

І. Предмет и срок 

Определяне на условия и ред за заплащане на изпълнителите на болнична медицинска помощ (БМП), които имат сключени договори с НЗОК за 2017 г. и 2018 г., за извършените и отчетените от тях, но незаплатени дейности в болничната медицинска помощ и приложените при тях медицински изделия за 2017 г. и до 01.04.2018 г., установени чрез проверки от контролните органи на НЗОК/РЗОК, независимо от съдебните актове -  постановени по съдебните спорове между страните, в изпълнение на § 1 от ЗБНЗОК 2021 г., при наличие на неусвоени средства до 30 септември 2021 г. за здравноосигурителни плащания по ред 1.1.3.7 „здравноосигурителни плащания за болнична медицинска помощ“ и след осигуряване на финансирането по § 9 от ЗБНЗОК 2021 г.

ІІ. Ред за сключване на Споразумение на основание чл. 365 от Закона за задълженията и договорите (ЗЗД) и във връзка с § 1, ал. 3 от ПЗР на Закона за бюджета на НЗОК (ЗБНЗОК) за 2021 г. с изпълнителите на болнична медицинска помощ за заплащане на незаплатени стойности на дейности в болничната медицинска помощ и приложените при тях медицински изделия за 2017 г. и до 01.04.2018 г., независимо от съдебните актове, постановени по съдебните спорове между страните, установени чрез проверки от контролните органи на НЗОК/РЗОК за 2017 г. и до 01.04.2018 г., които имат сключени договори с НЗОК за съответния период.

1. Директорите на РЗОК могат да сключат Споразумение на основание чл. 365 от Закона за задълженията и договорите (ЗЗД) и във връзка с § 1, ал. 3 от ПЗР на Закона за бюджета на НЗОК (ЗБНЗОК) за 2021 г. с изпълнителите на болнична медицинска помощ за заплащане на незаплатени стойности на дейности в болничната медицинска помощ и приложените при тях медицински изделия за 2017 г. и до 01.04.2018 г., независимо от съдебните актове, постановени по съдебните спорове между страните, установени чрез проверки, на основание чл. 72, ал. 2 от ЗЗО и Инструкция № РД-16-43/09.06.2020 г. за условията и реда за осъществяване на контрол по чл. 72, ал. 2, 3, 4, 5, 6, 7 и 8 от ЗЗО, констатирани като подлежащи на заплащане.
2. Управителят на НЗОК упълномощава директора на РЗОК с нарочно пълномощно за сключване на Споразумения по т. 1. 
3. Споразуменията по т. 1 са:
3.1. Споразумение на основание чл. 365 от Закона за задълженията и договорите (ЗЗД) и във връзка с § 1, ал. 3 от ПЗР на Закона за бюджета на НЗОК (ЗБНЗОК) за 2021 г., с изпълнителите на болнична медицинска помощ за заплащане на незаплатени стойности на дейности в болничната медицинска помощ и приложените при тях медицински изделия за 2017 г. и до 01.04.2018 г., за които няма заведени съдебни производства - Приложение № 1.
3.2 Споразумение на основание чл. 365 от Закона за задълженията и договорите (ЗЗД) и във връзка с § 1, ал. 3 от ПЗР на Закона за бюджета на НЗОК (ЗБНЗОК) за 2021 г., с изпълнителите на болнична медицинска помощ за заплащане на незаплатени стойности на дейности в болничната медицинска помощ и приложените при тях медицински изделия за 2017 г. и до 01.04.2018 г., независимо от съдебните актове, постановени по съдебните спорове между страните, за които има заведени съдебни производства и се подписват от страните извън съдебната фаза - Приложение № 2.
3.3 Споразумение на основание чл. 365 от Закона за задълженията и договорите (ЗЗД) и във връзка с § 1, ал. 3 от ПЗР на Закона за бюджета на НЗОК (ЗБНЗОК) за 2021 г., с изпълнителите на болнична медицинска помощ за заплащане на незаплатени стойности на дейности в болничната медицинска помощ и приложените при тях медицински изделия за 2017 г. и до 01.04.2018 г., независимо от съдебните актове, постановени по съдебните спорове между страните, за които има заведени съдебни производства и същото се сключва в открито съдебно заседание - Приложение № 3.
4. В Споразуменията по т. 3 се отразява размерът на стойностите за дейностите в болничната медицинска помощ и приложените при тях медицински изделия за 2017 г. и до 01.04.2018 г.,, установени по реда на § 1, ал. 4 от ПЗР ЗБНЗОК за 2021 г. с проверки по ИЗ № .. и утвърдени с Решение на Надзорния съвет на НЗОК. В същите се отразяват и условията за прекратяване на производството по делото, при наличие на такова.

5. В срок от 10 работни дни от утвърждаването на стойностите по т. 4 от Надзорния съвет на НЗОК изпълнителите на БМП подават в РЗОК писмено Заявление за сключване на Споразуменията по т .3 - Приложение № 4, или отказ от сключване на Споразумението по т. 3, в двустранно подписан протокол - Приложение № 5.
6. Заявленията се регистрират в деловодната система на РЗОК и в тридневен срок се организира процедурата за подписване на Споразуменията по т. 3 с всеки конкретен изпълнител на болнична медицинска помощ по поредност на подаването им. 
7. След подписване на Споразумението по т. 3.1, РЗОК предприема действията по раздел III за извършване на заплащането. 
8. След подписване на Споразумението по т. 3.2 или т. 3.3 заявителите по т. 5 представят в РЗОК заверен препис от влезлия в сила акт за прекратяване/приключване на съдебното производство или заверено копие от регистрираната в съответния съд молба, с която молят за прекратяване на съдебното производство, което е основание за заплащане на сумите по него. 
9. В случай, че конкретнитя изпълнител по т. 5 откаже да сключи Споразумението по т. 3, това обстоятелство се отразява в двустранно подписан протокол - Приложение № 5.

ІІІ. Условия и ред за заплащане на незаплатени стойности на дейности в болничната медицинска помощ и приложените при тях медицински изделия, независимо от съдебните актове, постановени по съдебните спорове между страните, установени чрез проверки от контролните органи на НЗОК/РЗОК за 2017 г. и до 01.04.2018 г., по сключени Споразумения по реда на раздел ІІ.

1. Управителят на НЗОК внася в Надзорния съвет на НЗОК одобрените от директорите на РЗОК стойности на незаплатените дейности в болничната медицинска помощ и приложените при тях медицински изделия, независимо от съдебните актове, постановени по съдебните спорове между страните за 2017 г. и до 01.04.2018 г., установени след проверки от контролните органи на НЗОК/РЗОК за утвърждаване.
2. Изпълнителите на болнична медицинска помощ (БМП), сключили Споразумение по т. 3 от раздел II, издават в срок до 3 работни дни фактура на хартиен носител. 
3. Във фактурата задължително се вписва в частта „описание на стопанската операция“ следните реквизити: 
3.1. За незаплатена дейност в БМП
- наименование на стопанската операция: „Незаплатена дейност в БМП по Споразумение № …/ … г. за месец …………, 20… г.:
 - мярка: бр.;
 - количество: брой ИЗ за периода;
 - стойност: общата стойност на броя на ИЗ за периода.
3.2. За незаплатени вложени медицински изделия в БМП
- наименование на стопанската операция: „Неплатени вложени медицински изделия в БМП по Споразумение № …/ … г. за месец …………, 20… г.:
 - мярка: бр.;
 - количество: брой вложени медицински изделия;
 - стойност: общата стойност на броя на вложените медицински изделия в БМП за периода.
4. Към фактурата по т. 3 се прилага:
4.1. За незаплатена дейност в БМП спецификация, която съдържа описание на фактурираните бр. ИЗ по вид дейност, като се изброят:
- № на клиничната пътека/клинична процедура/амбулаторна процедура;
- название на клиничната пътека/ клинична процедура/амбулаторна процедура
- брой ИЗ за периода;
- единична цена;
- обща стойност. 
4.2. За неплатени вложени медицински изделия в БМП спецификация, която съдържа описание на фактурираните вложени медицински изделия в БМП, като се изброят:
- код на вложеното МИ;
- название на МИ
- № на клиничната пътека/амбулаторна процедура, при която е вложено;
- брой на вложените МИ;
- единична цена;
- обща стойност.
5. Директорите на РЗОК подписват фактурата в частта „получател“.
6. Директорите на РЗОК изпращат до ЦУ на НЗОК следните документи: заверено копие „вярно с оригинала“ на сключеното Споразумение по т. 3 от раздел II с изпълнителите на БМП за незаплатената дейност и приложените медицински изделия в БМП и фактура – оригинал със спецификация, издадена от изпълнителите на БМП .
7. НЗОК заплаща на изпълнителите на БМП стойността на незаплатените дейности и приложените при тях медицински изделия в БМП за 2017 г. и до 01.04.2018 г., установена след проверки от контролните органи на НЗОК/РЗОК по т. 4 от раздел II и утвърдени стойности от Надзорния съвет на НЗОК по изпълнители на БМП и при сключено Споразумение по т. 3 от раздел ІІ.
8. В ЦУ на НЗОК се съхранява фактура в оригинал със спецификация за плащанията по т. 6.
9. Всички документи по процедурата от раздел II се архивират и съхраняват в РЗОК.
10. След изпълнение на дейностите по т. 8, директорът на РЗОК организира отразяването на заплатените дейности в информационната система на НЗОК, като за целта упълномощава със заповед длъжностни лица, които генерират в информационната система финансови документи. Към документите се включват дейностите, съгласно сключеното Споразумение по т. 3 от раздел II и представените на хартиен носител от изпълнителите на БМП финансово-отчетни документи. За всеки документ се въвежда номер и дата.
11. Генерираните по т. 10 в информационната система финансово-отчетни документи следва да съответстват на сключеното Споразумение по т. 3 от раздел II и на предоставените от изпълнителите на БМП финансово-отчетни документи като брой, дейности в тях и стойности.
12. Управителят на НЗОК предоставя ежемесечно обобщена аналитична информация на Надзорния съвет на НЗОК за заплатените средства по т. 7.

IV. Преходни и заключителни разпоредби

1. Настоящите условия и ред са приети съвместно от Надзорния съвет на НЗОК и Управителния съвет на Българския лекарски съюз с № РД-НС-01-1 от 04.10.2021 г., на основание § 1, ал. 4 от ЗБНЗОК за 2021 г. и влизат в сила от датата на утвърждаване.

2. Условия и ред № РД-НС-01-2 от 20.10.2020 г., в изпълнение на § 1, ал. 4 от Закона за бюджета на НЗОК за 2020 г., определени съвместно между Националната здравноосигурителна каса и Българския лекарски съюз“ не се прилагат след утвърждаване на Условия и ред № РД-НС-01-1 от 04.10.2021 г. в изпълнение на § 1, ал. 4 от Закона за бюджета на НЗОК за 2021 г., определени съвместно от Надзорния съвет на Националната здравноосигурителна каса и Управителния съвет на Българския лекарски съюз. 

3. Настоящите условия и ред в изпълнение § 1, ал. 4 от ЗБНЗОК за 2021 г. се публикуват на официалния сайт на НЗОК за сведение и изпълнение.

Приложение № 1

Вх. № ……………………………..	

С П О Р А З У М Е Н И Е	

Днес, .................................г., в гр. ……………………………., на основание чл. 365 от Закона за задълженията и договорите (ЗЗД) и във връзка с § 1, ал. 3 от ПЗР на Закона за бюджета на НЗОК (ЗБНЗОК) за 2021 г. между:	

1/ НАЦИОНАЛНА ЗДРАВНООСИГУРИТЕЛНА КАСА (НЗОК) с код по Булстат: 121858220, седалище и адрес: гр. София 1407, район “Лозенец”, ул. „Кричим” № 1, представлявана от Управителя проф. д-р Петко Салчев, представлявана от директора на Районна здравноосигурителна каса – гр. .............….............. съгласно пълномощно № ……………. ..от една страна и	

2/ ЛЗ за БМП  „…………………………………………………..“ ……. (накратко……………..), със седалище и адрес на управление: ………………………………………………. ЕИК: ………………………………….., представлявано от …………………………………………………………………………..., в качеството му на …………………………… и законов представител на дружеството, от друга страна,	

(Когато споразумението се сключва от пълномощник, той трябва да бъде изрично овластен за това.)	

Водени от желанието да избегнат настоящи и бъдещи спорове 	

СЕ ПОДПИСА НАСТОЯЩОТО СПОРАЗУМЕНИЕ:	

След проведени преговори и недвусмислено изразено намерение за постигане на извънсъдебно споразумение, страните се договарят:	

1/. НЗОК ще заплати на ЛЗ ЗА БМП „…………………………………………………..“ ……. по споразумението сума в общ размер на: ……………… лв. (……………………………………………………….), представляваща отчетени, но незаплатени дейности и приложените при тях медицински изделия, установени по реда на § 1, ал. 4 от ПЗР на ЗБНЗОК за 2021 г. и преминали успешно през логически контрол в информационната система на НЗОК през 2017 г. и до 01.04.2018 г. 	
	
Плащането се осъществява в срок до 30 (тридесет) дни от подписване на настоящото споразумение при Условия и по ред, определени съвместно от Надзорния съвет на НЗОК и от Управителния съвет на Българския лекарски съюз.	
	
Страните заявяват, че с настоящото споразумение окончателно са уредили задълженията си и в бъдеще нямат никакви претенции един към друг по предмета, описан в т. 1. 	

Неразделна част от настоящото Споразумение е Справка за подлежащите за разплащане от РЗОК ………………………..…. отчетени, но незаплатени дейности и приложените при тях медицински изделия от изпълнителите на болнична медицинска помощ, които имат сключени договори с РЗОК за 2017 г. и 2018 г., установени по реда на § 1, ал. 4 от Закона за бюджета на НЗОК за 2021 г., за които няма образувани съдебни производства.	

Настоящото споразумение се подписа в два еднообразни екземпляра – по един за всяка страните.	

За НЗОК                                                                             За Лечебното заведение	

 Приложение № 2 

Вх. № …………………………..	

С П О Р А З У М Е Н И Е	

Днес, .................................г., в гр. ……………………………., на основание чл. 365 от Закона за задълженията и договорите (ЗЗД) и във връзка с § 1, ал. 3 от ПЗР на Закона за бюджета на НЗОК (ЗБНЗОК) за 2021 г. между:	

1/ НАЦИОНАЛНА ЗДРАВНООСИГУРИТЕЛНА КАСА (НЗОК) с код по Булстат: 121858220, седалище и адрес: гр. София 1407, район “Лозенец”, ул. „Кричим” № 1, представлявана от Управителя проф. д-р Петко Салчев, представлявана от директора на Районна здравноосигурителна каса – гр. .............….............. съгласно пълномощно № ……………. ..от една страна и	

2/ ЛЗ за БМП „…………………………………………………..“ (накратко……………..), със седалище и адрес на управление: ………………………………………………. ЕИК: ………………………………….., представлявано от …………………………………………………………………………..., в качеството му на …………………………… и законов представител на дружеството, от друга страна,	

(Когато споразумението се сключва от пълномощник, той трябва да бъде изрично овластен за това.)	

Водени от желанието да избегнат настоящи и бъдещи спорове и воденето на съдебни производства, включително като прекратят висящи съдебни производства	

СЕ ПОДПИСА НАСТОЯЩОТО СПОРАЗУМЕНИЕ:	

След проведени преговори и недвусмислено изразено намерение за постигане на извънсъдебно споразумение, страните се договарят:	

1/. НЗОК ще заплати на “лечебното заведение” …….. по настоящото споразумението сума в общ размер на: ……………… лв. (……………………………………………………….), представляваща отчетени, но незаплатени дейности и приложените при тях медицински изделия, установени по реда на § 1, ал. 4 от ПЗР на ЗБНЗОК за 2021 г. и преминали успешно през логически контрол в информационната система на НЗОК през 2017 г. и 01.04.2018 г. 	

2/ ЛЗ за БМП  “………......” се отказва от претенцията за заплащане на мораторна лихва, предявена по производствата, за забава от датата на ………………. до предявяване на вземането пред съда. (в случай, че е направеното такова искане)	

3/ ЛЗ за БМП  “……………………” се отказва от претенцията за заплащане на законна лихва, дължима от датата на предявяване на вземането пред съда до окончателното плащане на сумите по главниците;	

4/ ЛЗ за БМП  “…………….” се отказва от претенцията за заплащане на сторените разноски по производствата – за държавни такси и адвокатски възнаграждения;	

С оглед на така постигнатото споразумение и направените взаимни отстъпки ЛЗ за БМП - ищец се задължава да внесе по делото подписаното споразумение, чрез процесуалния си представител по делото, който е изрично овластен за това, да направи отказ от исковите си претенции по д. № …………/20…………… г. по описа на ……….. 	

Страните заявяват, че с настоящото споразумение окончателно са уредили правните спорове – предмет на д. № …………/20…………… г. по описа на ……….. и в бъдеще нямат никакви претенции един към друг по предмета на горното/ите дело/а.	

Плащането се осъществява в срок до 30 (тридесет) дни от подписване на настоящото споразумение при Условия и по ред, определени съвместно от Надзорния съвет на НЗОК и от Управителния съвет на Българския лекарски съюз.	
	
Неразделна част от настоящото Споразумение е Справка за подлежащите за разплащане от РЗОК ………………………..…. отчетени, но незаплатени дейности и приложените при тях медицински изделия от изпълнителите на болнична медицинска помощ, които имат сключени договори с НЗОК за 2017 г. и 2018 г., установени по реда на § 1, ал. 4 от Закона за бюджета на НЗОК за 2021 г., за които има образувани съдебни производства.	

Настоящото споразумение се подписа в три еднообразни екземпляра – по един за страните и един за съда.	

За НЗОК                                                                             За Лечебното заведение	

Приложение № 3 

Вх. № …………………..	

С П О Р А З У М Е Н И Е	

Днес, .................................г., в гр. ……………………………., на основание чл. 365 от Закона за задълженията и договорите (ЗЗД) и във връзка с § 1, ал. 3 от ПЗР на Закона за бюджета на НЗОК (ЗБНЗОК) за 2021 г. между:	

1/ ЛЗ за БМП  „……………………………………………………………….“ (накратко……………..), със седалище и адрес на управление: ………………………………………………. ЕИК: ………………………………….., представлявано от …………………………………………………………………………..., в качеството му на ……………………………………….. и законов представител на дружеството, от едва страна в качеството си на ИЩЕЦ и	

(Когато съдебното споразумение се сключва от пълномощник, той трябва да бъде изрично овластен за това.)	

2/ НАЦИОНАЛНА ЗДРАВНООСИГУРИТЕЛНА КАСА (НЗОК) с код по Булстат: 121858220, седалище и адрес: гр. София 1407, район “Лозенец”, ул. „Кричим” № 1, представлявана от Управителя проф. д-р Петко Салчев, чрез пълномощника си ……………………………… от друга страна в качеството си на ОТВЕТНИК ,	

по гр.д. № ............./................. г., .........................състав, ......................................съд	

Водени от желанието да избегнат настоящи и бъдещи спорове и воденето на съдебни производства, включително като прекратят висящи съдебни производства	

 СЕ ПОДПИСА НАСТОЯЩОТО СПОРАЗУМЕНИЕ	

            След проведени преговори и недвусмислено изразено намерение за постигане на извънсъдебно споразумение чрез отстъпки уреждат със сила на пресъдено нещо изцяло правния спор помежду си, десезират съда и слагат край на делото в рамките на постигнатото съглашение, страните се договарят:	

1/. Ответникът ще заплати на ищеца по споразумението сума в общ размер на: ……………… лв. (………………………………………………………………………………….) представляваща отчетени, но незаплатени дейности и приложените при тях медицински изделия, установени по реда на § 1, ал. 4 от ПЗР на ЗБНЗОК за 2021 г. и преминали успешно през логически контрол в информационната система на НЗОК през 2017 г. и до 01.04.2018 г.	

2/ Ищецът приема плащането на сумата от ............................................................................................. като изпълнение на задължението на ответника и няма да има никакви претенции относно горницата в размер на.............................................................................................................................	

3/ Ищецът се отказва от претенцията за заплащане на мораторна лихва, предявена по производствата, за забава от датата на ………………. до предявяване на вземането пред съда. (в случай, че е направеното такова искане)	

4/ Ищецът се отказва от претенцията за заплащане на законна лихва, дължима от датата на предявяване на вземането пред съда до окончателното плащане на сумите по главниците;	

5/ Ищецът се отказва от претенцията за заплащане на сторените разноски по производствата.	

Разноските по делото остават за страните така, както са сторени.	

С оглед на така постигнатото споразумение и направените взаимни отстъпки страните се задължават да отправят до съда молба за одобряване на съдебното споразумение. В молбата следва изрично да се посочи, че желаят насрочване на открито заседание в най-кратки срокове с оглед постигнато споразумение и същата да сключи само в открито съдебно заседание. Страните следва да се снабдят със заверен препис от определение, с което се слага край на делото, като самото споразумение е вписано в протокола за проведеното открито съдебно заседание. 	

Страните заявяват, че с настоящото споразумение окончателно са уредили правните спорове – предмет на по гр. д. № ………/20…………… г. по описа на ……….. и в бъдеще нямат никакви претенции един към друг по предмета на горното/ите дело/а.	

В срок до 30 (тридесет) дни от представяне в РЗОК на заверения препис от влезлия в сила акт за прекратяване/приключване на съдебното производство или завереното копие от входираната в съответния съд молба, с която ИЩЕЦЪТ моли за прекратяване на съдебното производство, НЗОК заплаща уговорените в настоящото споразумение суми при Условия и по ред, определени съвместно от Надзорния съвет на НЗОК и Управителния съвет на Български лекарски съюз.	

Неразделна част от настоящото Споразумение е Справка за подлежащите за разплащане от РЗОК ………………………..…. отчетени, но незаплатени дейности и приложените при тях медицински изделия от изпълнителите на болнична медицинска помощ, които имат сключени договори с НЗОК за 2017 г. и 2018 г., установени по реда на § 1, ал. 4 от Закона за бюджета на НЗОК за 2021 г., за които има образувани съдебни производства.	

Настоящото споразумение се подписа в три еднообразни екземпляра – по един за страните и един за съда.	

Ищец: .............................                                                    Ответник: .......................	

 Приложение № 4

Вх. № ………………………..	

ЗАЯВЛЕНИЕ	

от	

 ЛЗ за БМП  „…………………………………………………..“ (накратко……………..), със седалище и адрес на управление: ………………………………………………. ЕИК: ………………………………….., представлявано от …………………………………………………………………………..., в качеството му на …………………………… и законов представител на дружеството, 	

(Когато е с пълномощник, той трябва да бъде изрично овластен за това.)	

Г-Н/Г-ЖО ДИРЕКТОР,	

С настоящото заявление заявявам, че желая да участвам в преговори за сключване на Споразумение относно сумата, представляваща отчетени, но незаплатени дейности и приложените при тях медицински изделия, установени по реда на § 1, ал. 4 от ПЗР на ЗБНЗОК за 2021 г. за …………..2017/2018 г.	

С уважение, 	

                                                                                   ……………………	

	

Приложение № 5 

Вх. № ………………………..	

ПРОТОКОЛ	

Днес, ………., гр. София, между 	

1/ НАЦИОНАЛНА ЗДРАВНООСИГУРИТЕЛНА КАСА (НЗОК) с код по Булстат: 121858220, седалище и адрес: гр. София 1407, район “Лозенец”, ул. „Кричим” № 1, представлявана от Управителя проф. д-р Петко Салчев, представлявана от директора на Районна здравноосигурителна каса – гр. .............….............. съгласно пълномощно № ……………. ..от една страна и	

2/ ЛЗ за БМП  „…………………………………………………..“ (накратко……………..), със седалище и адрес на управление: ………………………………………………. ЕИК: ………………………………….., представлявано от …………………………………………………………………………..., в качеството му на …………………………… и законов представител на дружеството, от друга страна,	

(Когато е с  пълномощник, той трябва да бъде изрично овластен за това. )	

се проведе среща във връзка с подадено Заявление вх. № …………. по описа на РЗОК и подготовката за сключване на Споразумение по раздел II от Условията и ред в изпълнение на § 1, ал. 4 от ЗБНЗОК 2021 г. за заплащане на установените чрез проверки от контролните органи на НЗОК/РЗОК стойности на незаплатени дейности и приложените при тях медицински изделия в болничната медицинска помощ за 2017 г. и до 01.04. 2018 г.	

След проведените преговори не се постигна споразумение относно сумата, представляваща отчетени, но незаплатени дейности и приложените при тях медицински изделия, установени по реда на § 1, ал. 4 от ПЗР на ЗБНЗОК за 2021 г. 	

За НЗОК                                                           За Лечебното заведение